cyanic-selkie/wikianc huggingface dataset:
PC 2014
Heale Finale
Yn de heale finale waard Teake Triemstra yn it partuer fan Gert Anne van der Bos ferfong troch Jacob Wassenaar. Wassenaar naam de lêste wiken wol faker it plak fan Teake yn dy't in langdurige blessure oan syn skouder hie. Yn harren wedstriid tsjin Tsjisse Steenstra kamen se earst wol in spul achter, wylst sy op de stuit begûnen. It perk fan Cornelis Terpstra en Herman Sprik joech mêr tsjinstân dan yn de eardere omlopen. Mar doe't se ien kear yn it perk steane doe kearde de partij en waard der maklik wûn, benammen trochdat Jacob Wassenaar foarin geweldich stie te keatsen. Yn de oare partij hie it bettere partuer fan Olijnsma moaite om te winnen fan Jelte Pieter Dijkstra. Nei in foarsprong fan 3-5 waard der dochs noch ferlern, benammen troch in protte fouten. Dit wie de lêste kans op in PC oerwinning foar Marten Feenstra dy't syn lêste seizoen keatste.
Tara Holiday
Tara Holiday, echte namme ûnbekend (Santiago, 11 maaie 1967), is in rêstend Sileensk neakenmodel en pornografysk aktrise. Hja sette yn 2010 útein mei in wurkpaad yn 'e Amerikaanske pornoyndustry en spile yn frijwat films. Yn 2015 beëinige Holiday har karriêre as pornoaktrise.
Libben en karriêre
Holiday waard yn 1967 berne yn 'e Sileenske haadstêd Santiago. Har earste baan hie se as balletdosinte foar bern. Yn 2010 ferfear Holiday nei de Feriene Steaten, dêr't hja har nei wenjen sette yn Los Angeles en in karriêre as pornoaktrise begûn. Datselde jiers makke se op 43-jierrige leeftyd har debút yn in pornografyske film.
PC 2014
Finale
right|300px|thumb|It winnende perk yn aksje De finale wie ienrjochtingsferkear. It partuer fan Jelte Pieter Dijkstra wie hielendal útkeatst en koe gjin fûst meitsje tsjin de favoriten. Benammen Jacob Wassenaar liet wer sjen dat der it keatsen noch net ferleard wie en jage in protte ballen oer de boppe.
Tara Holiday
Libben en karriêre
Neffens de Internet Adult Film Database (IAFD) spile se neitiid yn krapoan hûndert Amerikaanske pornofilms, dy't benammentlik ta it subsjenre fan 'e milfpornografy hearden. Dêrby wurke se û.m. foar sokke foaroansteande labels as Digital Sin, Score, Evil Angel, Zero Tolerance, Devil's Film, Red Light District, Diabolic Video en New Sensations. Fierders hat se ek wol wurke foar minder bekende studio's, lykas Pure Play Media, Third Degree Films en Mile High Media. En teffens hat se in protte yn 't spier west foar pornowebsiden op it ynternet, wêrûnder BangBros, Reality Kings, Brazzers en Naughty America.
PC 2014
Kening PC 2014
Daniël Iseger waard útroppen ta kening fan dizze PC.
Tara Holiday
Libben en karriêre
Under har karriêre as pornoaktrise wurke Holiday gear mei froulike kollega's as Mischa Brooks, Chastity Lynn, Janet Mason, Allison Moore en India Summer, en mei manlike tsjinspilers as Mike Adriano, Danny D, Shane Diesel, Billy Glide, Johnny Sins, Bruce Venture en Mark Wood. Hja omskriuwt harsels as in "Latina-cougar" en hâldt fan sporten, lekker iten, ritsjes yn achtbanen en skydiving. Op har offisjele webside hjit it dat hja in Bolle is, "en dus net allinne trou en leafdefol, mar ek boartlik en yntelligint." Yn 2015 beëinige Holiday har wurkpaad yn 'e pornografy. Sûnt wurket hja as fysioterapeut en estetika.
Lichemsskaaimerken
Tara Holiday is blank, mei blauwe eagen en (fan natuere) rodzich hier. Neffens har offisjele opjefte is se 1.60 m lang, mei in gewicht fan 50 kg, en kupmaat 34D, dêr't se in boarstfergruttingsoperaasje foar ûndergien hat. Behalven troch har earlellen hat Holiday gjin piercings, mar wol hat se ferskate tatoeaazjes, te witten op har ûnderrêch, loftsboppe har skamstreek en op har lofterankel.
Night at the Museum (franchise)
Night at the Museum is in Amerikaanske mediafranchise fan it fantasysjenre oer it Amerikaansk Natoerhistoarysk Museum yn New York, dêr't de tentoanstelde saken nachts ta libben komme. De franchise is basearre op it berneboek The Night at the Museum fan 'e Kroätyske yllustrator Milan Trenc, út 1993, en waard wrâldwiid popularisearre troch de film Night at the Museum, út 2006, mei Ben Stiller yn 'e haadrol as folle pleage nachtwachter. De franchise is eigendom fan 'e filmstudio 20th Century Fox, dat in dochterûndernimming fan Disney is.
The Night at the Museum
The Night at the Museum ("De Nacht yn it Museum") is in 32 bledsiden tellend Ingelsktalich berne- en printeboek fan 'e Kroätyske yllustrator Milan Trenc mei it ISBN 0 81 20 64 003. It waard yn 1993 útjûn troch Barron's Educational Series. The Night at the Museum giet oer Hector, de nije nachtwachter yn it Amerikaansk Natoerhistoarysk Museum yn New York, dy't ûntdekt dat nei tsjuster de dinosaurusskeletten yn it museum ta libben komme, en dat it syn taak net is om 'e ynhâld fan it museum te befeiligjen tsjin 'e bûtenwrâld, mar om 'e bûtenwrâld te befeiligjen tsjin 'e ynhâld fan it museum. (Yn 'e werútjefte fan 2007 waard yn dit boek nachtwachter Hector omneamd ta Larry, sa't er yn 'e films ek hjit.)
Night at the Museum: The Junior Novelization
Nei it súkses fan 'e film Night at the Museum, út 2006, ferskynde datselde jiers noch in 'ferboeking' fan 'e film, dy't ek sjoen wurde kin as in útwreiding fan it berneboek. It resultaat wie de roman foar jongfolwoeksenen Night at the Museum: The Junior Novelization, mei 128 bledsiden, skrean troch Leslie Goldman (ISBN 0 76 41 35 767).
American Pie 3: The Wedding
American Pie 3: The Wedding, ek bekend as American Pie: The Wedding en as American Wedding, is in Amerikaanske gross-out-komeedzje út 2003 ûnder rezjy fan Jessie Dylan, mei yn 'e haadrollen Jason Biggs, Seann William Scott en Alyson Hannigan. De titel betsjut "Amerikaanske [Apel]taart 3: De Brulloft". De film is it trêde (en oarspronklik as lêste bedoelde) diel fan 'e American Pie-filmsearje en folget as sadanich op American Pie 2, út 2001. It ferhaal folget Jim Levenstein en syn maten by de oanrin ta de brulloft fan Jim en syn faam Michelle Flaherty. As bliken docht dat Michelle in tsjeppe suster hat, Cadence, besykje Finch en Stifler allebeide om har oandacht te winnen. De nuvere kluchten dy't Stifler dêrby úthellet, bringe de hiele trouwerij yn gefaar. American Pie 3: The Wedding krige fan 'e filmkritisy mingde resinsjes, mar wie yn 'e bioskopen tige kommersjeel súksesfol. In fjirde film, American Pie 4: Reunion, kaam út yn 2012.
Night at the Museum (franchise)
Another Night at the Museum
Another Night at the Museum (ISBN 978-0 80 50 89 486) is in twadde Ingelsktalich berne- en printeboek fan Milan Trenc, dat it ferfolch is op syn The Night at the Museum. It ferskynde yn 2013 by útjouwerij Christy Ottaviano Books. It telt 32 bledsiden en giet wer oer Larry, de nije nachtwachter fan it Amerikaansk Natoerhistoarysk Museum, dy't ek op syn twadde nacht yn it museum wer te meitsjen kriget mei ta libben kommende museumstikken.
Night at the Museum
Yn Night at the Museum wurdt Larry Daley (Ben Stiller), in skieden heit fan in jonge soan, oannommen as de nije nachtwachter yn it Amerikaansk Natoerhistoarysk Museum yn New York. Hy ûntdekt dat de útstalde besjensweardichheden yn it museum nei tsjuster ta libben komme troch de wurking fan 'e Tafel fan Ahkmenrah, in magysk artefakt út 'e Egyptyske Aldheid. Wylst Larry yn 'e kunde komt mei waaksen bylden fan û.o. presidint Theodore Roosevelt (Robin Williams) en de Yndiaanske gids Sacajawea (Mizuo Peck) en mei ûnderling oarlogjende minitueren út 'e Romeinske Tiid en it Wylde Westen, hat syn foargonger as nachtwachter C.J. Fredericks (Dick Van Dyke) snoade plannen om misbrûk te meitsjen fan Larry syn gebrek oan ûnderfining.
Snooker op de Paralympyske Simmerspullen 1964
De IIe Paralympyske Simmerspullen waarden yn 1964 hâlden yn it Japanske Tokio.
Night at the Museum (franchise)
Night at the Museum
Night at the Museum waard regissearre troch Shawn Levy nei in senario fan Thomas Lennon en Robert Ben Garant. De film gie op 17 desimber 2006 yn premiêre, en brocht $575,5 miljoen op tsjin in budget fan $110 miljoen.
Night at the Museum: Battle of the Smithsonian
Yn Night at the Museum: Battle of the Smithsonian binne de besjensweardichheden út it Amerikaansk Natoerhistoarysk Museum foar it meastepart opslein yn 'e Federale Argiven fan it Smithsonian Ynstitút yn Washington, D.C., om't se yn it museum ferfongen binne troch holografyske ynformaasjeapparaten. Ald-nachtwachter Larry Daley (Ben Stiller) wurdt troch syn freonen opskille as de boasaardige farao Kahmunrah (Hank Azaria) de Tafel fan Ahkmenrah brûke wol om 'e wrâld te feroverjen, en Ivan de Ferskriklike (Christopher Guest), Napoleon Bonaparte (Alain Chabat) en Al Capone (Jon Bernthal) ynset om dat mooglik te meitsjen. Mei help fan û.o. Theodore Roosevelt (Robin Williams), Sacajawea (Mizuo Peck), Amelia Earhart (Amy Adams) en de miniatueren Jedediah (Owen Wilson) en Octavius (Steve Coogan) moat Larry de plannen fan Kahmunrah sjen te dwerseidzjen.
American Pie 3: The Wedding
Plot
Jim en Michelle en Jim syn maten Kevin Myers en Paul Finch wolle Steve Stifler, in yrritante en troch seks obsedearre âld-klasgenoat fan harren, net op 'e brulloft hawwe. Dyselde hat nammentlik gjin sosjale remmings en hâldt en draacht him altyd op skandalige wize. Dat, se besykje de boel foar him geheim te hâlden. Stifler, dy't no sjauffeur fan 'e skoalbus en assistint-coach fan it Amerikaansk fuotbalteam op harren âlde middelbere skoalle East Great Falls High School is, kriget lykwols al rillegau lucht fan 'e op hannen wêzende trouwerij. Oan Jim dan de ferfelende taak om Stifler dúdlik te meitsjen dat er net wolkom is. Mar Stifler hat ûnderwilens fan Kevin en Finch begrepen dat Jim ûntychlik tsjin 'e brulloft opsjocht om't er net dûnsje kin. No wol it gefal dat Stifler as teenager ûnder twang fan syn mem trije jier op styldûnsjen sitten hat. As er oanbiedt om Jim dûnsjen te learen yn ruil foar in útnûging, jout dy ta. Stifler wol lykwols al de garânsje hawwe dat der foar him "wat te neuken falt" op 'e trouwerij. Jim seit dat er sjen sil wat er dwaan kin.
Night at the Museum (franchise)
Night at the Museum: Battle of the Smithsonian
Night at the Museum: Battle of the Smithsonian waard ek regissearre troch Shawn Levy nei in senario fan Thomas Lennon en Robert Ben Garant. De film gie op 22 maaie 2009 yn premiêre, en brocht $413,1 miljoen op tsjin in budget fan $150 miljoen.
American Pie 3: The Wedding
Plot
Underwilens wit Michelle dat Jim frijwat oer de brulloft ynsit, dat om him te sparjen, beävensearret se it meastepart fan 'e tariedings sels. As Jim merkt dat har wat dwers sit dat se net sizze wol, giet Finch undercover om har in dei te folgjen. Hy ûntdekt dat Michelle nearne in troujurk fine kin dy't har nei 't sin is. De jurk dy't se siket, is nammentlik inkeld te krijen yn Chicago, en dat is trije oeren riden út harren wenplak East Great Falls yn Michigan wei. Om har te ferrassen en ek om in wyt fuotsje te heljen by har âldelju Harold en Mary (op wa't er in net al te bêste earste yndruk makke hat doe't it liek as taaste er harren hûn seksueel oan), riidt Jim mei Kevin, Finch en Stifler nei Chicago. As se dêr by de breidswinkel komme dêr't it om giet, docht lykwols bliken dat de naaister, Leslie Summers, al klear is foar de dei en nei hûs gien is. De winkelbetsjinde wiist de jonges troch nei in rige nachtklubs dêr't Leslie gauris komt.
Dat, fjouweresom dûke Jim, Kevin, Finch en Stifler it nachtlibben fan Chicago yn, dêr't se allegearre in ferskillende nachtklub yngeane op 'e siik nei Leslie Summers. Sa bedarret Stifler sûnder dat er it sels troch hat yn in gaybar, dêr't syn wenstige lûdroftige en ûnfatsoenlike hâlden en dragen him yn konflikt bringt mei in mânske homo dy't Bear hjit. As Jim-en-dy har by Stifler foegje, docht bliken dat Leslie Summers eins in man is (ynstee fan in frou, sa't se mienden), en in freon fan Bear. Hy wegeret de troujurk foar Michelle te meitsjen omreden fan Stifler syn optreden. Hoewol't de frijwat homofobe Stifler neat fan homo's hawwe moat, kin er it net ferkropje as Bear seit dat er him net seksueel oanlutsen fielt ta him (Stifler). Dêrom daget er Bear út ta in dance-off, wêrby't er mei syn feardichheden op 'e dûnsflier it respekt fan 'e hiele kliïntêle fan 'e gaybar wit te winnen. Neitiid seit Leslie ta dat er de troujurk dochs meitsje sil. Bear flústeret Stifler, Kevin en Finch efter Jim syn rêch om ta dat er wol wat strippers ken dy't op Jim syn frijfeintefeest optrede kinne. As Jim, werom yn East Great Falls, oan Michelle fertelt dat er har de troujurk besoarge hat dy't se sa graach hawwe woe, is se alhiel feringele, en har âldelju stimme der einlings mei yn om by Jim thús del te kommen foar in diner mei syn trijen, sadat se wat better mei him yn 'e kunde komme kinne.
Michelle har jongere suster Cadence arrivearret de oare deis op it fleanfjild, dêr't se ôfhelle wurdt troch Michelle en Finch. Mei't se tige kreas is en in oplieding filosofy folget, is se krekt it type foar de elitêre en kultureel ferfine Finch. As Stifler har lykwols sjocht, beslút er dat dizze foar him is. Om te besykjen Cadence foar him te winnen, nimt er Finch syn korrekte en ferfine persoanlikheid oan. Finch ûntdekt lykwols dat Cadence folslein útsjoen is op dat slach jonges, wêrnei't er Stifler te fluch ôf besiket te wêzen troch Stifler syn ûnfatsoenlike fulgariteiten oer te nimmen. Cadence blykt harren allebeide tige fermaaklik te finen, wat it kompetative hâlden en dragen fan 'e beide jonges allinne mar oanmoediget. Ek spilet it âldsear tusken Stifler en Finch mei, dy't dochs al net goed kinne, om't Finch al twaris op bêd west hat mei Stiflers mem.
Stifler hifket Jim oer de jûn fan it frijfeintefeest sûnder dat te neamen om't it in ferrassing bliuwe moat, en Jim beswart him dat er dy jûns allinne is en neat te dwaan hat, om't er Stifler slite wol. Dat is nammentlik de jûn dat er Michelle har âldelju thús op besite kriget foar it diner. Stifler, Kevin, Finch, Bear en twa seksy blonde strippers, Fräulein Brandi en plysje-aginte Krystal, geane Jim syn hûs yn as hy fuort is om Michelle har âlden op te heljen, wêrnei't se alfêst mei it frijfeintefeest begjinne sûnder op him te wachtsjen. As Jim wer thúskomt mei Harold en Mary Flaherty, en de oaren harren misrekken begripe, ferskûlje se harsels op alderhanne plakken yn it hûs.
Jim kriget foar it earst troch dat der wat mis is as er Stifler efter in gerdyn gewaar wurdt. Bear, dy't yn 'e kelder om in gaadlike flesse wyn socht, komt sûnder euvelmoed de keamer ynpandere, wêrnei't Jim him foarstelt as de butler dy't er foar de jûn ynhierd hat, "menear Belvedere". Bear spilet it spultsje mei, wêrby't er syn efterkant hieltyd by Michelle har âlden weikeard hâlde moat om't syn learen broek de stuten bleat lit. Yn 'e koken ûntdekt Harold Flaherty op in hier nei de mei sûkelarjesaus ynsmaarde Finch yn in kokenkastke. As Fräulein Brandi, dy't ferklaait is as seksy skjinmakster mei in lyts skelkje en in plumo, har act fuortset en har topke útdocht om dat as stofdoek te brûken, fiert Finch, dy't him ûnderwilens wer oanklaaid hat, har gau-gau ôf. De ûntdekking, yn in fêste kleankast, fan Kevin, dy't yn syn ûnderbroek fêstbûn sit op in stoel, jout Mary Flaherty suver in hertfersakking, wêrnei't aginte Krystal opdûkt om Harold Flaherty der mei in rydswipe fan lâns te jaan en mei it gesicht yn har boarsten te drukken.
Stifler springt dan te foarskyn en nimt alle skuld op him, mei't it hiele, folslein mislearre toanielstikje neffens him bedoeld wie om Jim te helpen syn oansteande skoanâlden foar him te winnen. Mary en Harold Flaherty, dy't Stifler inkeld kenne as in aardige en trochfatsoenlike jonge, leauwe him fuort en Stifler wit, troch har oan ien stik wei foar te ligen, alles om te draaien, sadat er sels ek noch foardiel ûnderfynt fan it fiasko. Jim springt fluch by Stifler op 'e pakjedrager en wit fan Mary en Harold har seine oer it houlik tusken him en Michelle los te krijen. Syn skoanâlden kinne nammentlik net lulk bliuwe op immen dy't safolle muoite docht om aardich fûn te wurden.
Inkele dagen foar de trouwerij checke it breidspear en alle brulloftsgasten yn by in hotel-resort yn noardlik Michigan, dêr't it feestlik barren plakfine sil. Jim beslút Michelle noch in ferrassingskado te jaan troch syn skamhier ôf te skearen, dat er dêrnei út it rút fan syn hotelkeamer smyt. Ien ferdjipping leger wurdt it nei binne sûcht troch in fentilator, wêrnei't it útstruid wurdt oer Michelle, Michelle har mem, de caterer en de houlikstaart, dy't dan linea recta de ôffalcontainer yn kin. Michelle hat ûnderwilens noch soargen oangeande de brulloft. Se fynt it ferskriklik dat Jim syn beppe Levenstein har net yn 'e famylje akseptearje wol om't se net Joadsk is. Ek hat se twifels oer Stifler syn bemuoienissen mei wat foar har de moaiste dei fan har libben wurde moat, en kin se de wurden net fine om har gefoelens foar Jim te beskriuwen yn har trou-ûnthjit.
Night at the Museum (franchise)
Night of the Museum: Kahmunrah Rises Again
Night of the Museum: Kahmunrah Rises Again is in lange tekenfilm, dy't oer Nick Daley (Joshua Bassett) giet, de soan fan Larry (Zachary Levi). Hy folget yn syn heite fuotstappen troch nachtwachter te wurden yn it Amerikaansk Natoerhistoarysk Museum. De earste jûns makket er daliks al de flater om 'e boasaardige farao Kahmunrah (Joseph Kamal) frij te litten. Hy wit dyselde lykwols te ferslaan mei de help fan 'e ta libben kommen bylden fan Theodore Roosevelt (Thomas Lennon), Sacajawea (Kieran Sequoia), Jeanne d'Arc (Alice Isaaz), Attila de Hun (Alexander Salamat) en de Neändertaler Laaa (Zachary Levi), de miniatueren fan Jedediah de cowboy (Steve Zahn) en Octavius de Romeinske sintuerion (Jack Whitehall), en it opsette kapusynaapke Dexter.
American Pie 3: The Wedding
Plot
Op 'e jûn foar de brulloft liket Stifler einlings byt te hawwen mei Cadence. Hy giet nei de kuolling yn 'e koken fan it hotel, dêr't er in flesse sjampanje efteroerdrukt. As er Finch sjocht, wol er dyselde syn súkses even flink ynpiperje en dat docht er op 'e fulgêrst mooglike manear, net beseffend dat efter him Cadence de keamer binnenkommen is. Hja kriget foar it ferstân dat Stifler en Finch har hiel oars foardien hawwe as se eins binne, allinne mar om har op bêd te krijen. Fol walging keart se har fan 'e jonges ôf. Letter dy jûns docht bliken dat Stifler syn besyk oan 'e kuolling, dêr't ek alle blomstikken foar de brulloft yn steane, ûnfoarsjoene gefolgen hân hat. Om't er de elektrisiteitstafier nei de kuolling ûnderbrutsen hat, moast it systeem wer hielendal op 'e nij opstarte, wat betsjut dat de kuolling in healoere lang yn in sauna feroare is. De blomstikken binne dêrtroch allegear folslein ferwile rekke. Michelle, Cadence, Finch en Kevin keare har fan Stifler ôf, en sels Jim freget him no om 'e trouwerij te ferlitten en net werom te kommen.
Lykas er altyd docht, besiket Stifler yn 'e auto ûnderweis nei hûs de oaren de skuld op 'e lea te skowen foar syn eigen flaters, mar diskear wol dat mar net slagje. As er in blommesaak foarby komt, wurde syn skuldgefoelens him oermânsk en beslút er syn flater te ferhimmeljen. De winkel is sa let fansels al ticht, mar hy siket it adres fan frou Zyskowsky, de eigneresse, op, en riidt nei har hûs om har fan bêd te beljen. As er har freget alle blomstikken op 'e nij te meitsjen, jout hja him te ferstean dat soks gewoan net kin om't se der mei fjouwer assistinten twa dagen oan wurke hat. Stifler set lykwols troch en ropt de help yn fan Bear en de leden fan it Amerikaansk fuotbalteam fan 'e middelbere skoalle dat er coacht. De oare moarns ier wurde it breidspear en de brulloftsgasten wekker fan alle trelit as Stifler en al syn helpers yn 'e skoalbus de nije blomstikken besoargje. Jim en fral Michelle steane fersteld.
Night at the Museum (franchise)
Night of the Museum: Kahmunrah Rises Again
Nei't healwei de 2010-er jierren 20th Century Fox oernommen wie troch The Walt Disney Company, waard besletten om in reboot fan Night at the Museum te meitsjen yn 'e foarm fan in kompjûteranimearre tekenfilm. Dit projekt waard yn augustus 2019 oankundige troch Bob Iger, de algemien direkteur fan Disney. Night of the Museum: Kahmunrah Rises Again waard op 9 desimber 2022 eksklusyf fia de streamingtsjinst Disney+ útbrocht.
American Pie 3: The Wedding
Plot
As teken fan berou langet Stifler in roas oer oan Cadence, dy't him beleannet mei in útnûging om har letter te moetsjen yn in foarriedkast, sadat se seks hawwe kinne. Stifler wurdt lykwols opholden trochdat Jim al syn tsjûgen by him ropt om harren te betankjen. Hy hastiget him neitiid nei de foarriedkast ta, net wittend dat Cadence fuortroppen is troch har mem, wylst Justin en John, in pear maten fan Jim fan 'e middelbere skoalle dy't op beppe Levenstein passe moasten, it sjegrinige âldminske yn har rolstoel yn 'e foarriedkast parkearre hawwe. Stifler syn seksuele avânses yn 'e pikketsjustere foarriedkast wurde entûsjast beäntwurde, dat hy beseft pas mei wa't er seks hat as Kevin en Finch de doar fan 'e kast iependogge om beppe Levenstein op te heljen. Nei har aventoerke mei Stifler is beppe in stik better te geniten, en hat se gjin beswier mear tsjin Jim syn houlik mei de net-Joadske Michelle. Underwilens hat Michelle sels in yngeand petear mei Jim syn heit Noah, waans goerie har helpt om einlings har trou-ûnthjit te skriuwen.
Night at the Museum (franchise)
Musical
Op 2 april 2020 makke komponist Alan Menken bekend dat er wurke oan in toanieladaptaasje fan Night at the Museum. It stik, dat de foarm fan in musical krije moat, wie neffens regisseur Shawn Levy mids septimber 2020 al "oardel jier" ûnderweis. It hie lykwols slimme fertraging oprûn troch de koroanapandemy, mei't alle oerlis fia byldbeljen plakfine moast.
Muzyk
De folgjende soundtrackalbums ferskynden yn it ramt fan 'e Night at the Museum-franchise:
American Pie 3: The Wedding
Plot
Neitiid ferrint de trouwerij sûnder fierdere swierrichheden. Op 'e brulloft iepenje Jim en Michelle it dûnsjen mei ien dûns tegearre. Ta Michelle har ferrassing hawwe de lessen fan Stifler Jim ta in earsten dûnser makke. Stifler bringt de jûn troch mei Cadence, mar Finch bliuwt allinne, oant op 't lêst Stiflers mem arrivearret. Dan pike se gau tegearre út nei har hotelkeamer, dêr't se letter troch milfleafhawwers John en Justin fan it balkon ôf trappearre wurde (oant it rút beslacht), wylst se orale seks hawwe yn it bad.
Produksje
American Pie 3: The Wedding waard regissearre troch Jesse Dylan nei in senario fan Adam Herz. As produsinten wiene Herz, Chris Moore, Warren Zide, Craig Perry en Chris Bender by it projekt belutsen foar de filmstudio's LivePlanet en Zide/Perry Productions. Paul Weitz, Chris Weitz en Louis G. Friedman hiene as útfierende produsinten it tafersjoch oer de hiele produksje. Foar de film wie in budget beskikber fan $55 miljoen. De kamerarezjy wie yn 'e hannen fan Lloyd Ahern, en de filmmuzyk waard fersoarge troch Christophe Beck. Hoewol't de film spilet yn Michigan, fûnen de opnamen, krekt as by de oare American Pie-films, foar it meastepart plak yn Long Beach en omkriten yn Súdlik Kalifornje. De sêne mei de breidswinkel waard opnommen yn Chicago.
Distribúsje
De distribúsje fan American Pie 3: The Wedding waard fersoarge troch Universal Pictures. De film gie op 1 augustus 2003 yn 'e Amerikaanske bioskopen yn premiêre. It byhearrende soundtrackalbum, mei muzyk fan û.m. de Foo Fighters, Avril Lavigne en Feeder, ferskynde op deselde dei by platemaatskippijen Uptown Records en Universal Records.
Untfangst
Fan 'e filmkritisy krige American Pie 3: The Wedding mingde resinsjes. Yn it tydskrift Variety omskreau Robert Koeler de film as "in sterke útein" foar de American Pie-rige. Ek de foaroansteande resinsint Roger Ebert, fan 'e Chicago Sun-Times, wie goed oer de film te sprekken en neamde it "bewiis foar de hypoteze dat der gjin sjenre bestiet dat net rehabilitearre wurde kin." Neffens Elvi Mitchell fan The New York Times "wrakselet de film sa om smakeleas te wêzen dat it suver nuver is." Yn 'e San Francisco Chronicle parte Mick LaSalle de film 2 fan 5 stjerren ta en neamde him "forsearre" en "wanhopich op 'e siik nei grappen."
Op 'e webside Rotten Tomatoes, dy't resinsjes sammelet, hie American Pie 3: The Wedding in midsmjittich goedkarringspersintaazje fan 54%, basearre op 155 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Mei't er noch grouwéliger en mear in gross-out is as de foargeande beide American Pies, soe [dizze film] de fans fan 'e searje befalle moatte." Op Metacritic, de wichtichste konkurrint fan Rotten Tomatoes, behelle American Pie 3: The Wedding in goedkarringspersintaazje fan 43%, basearre op 34 resinsjes.
Opbringst
American Pie 3: The Wedding brocht yn 'e bioskopen yn 'e Feriene Steaten en Kanada $104,6 miljoen op, en yn alle oare lannen en territoaria $126,9 miljoen. Wrâldwiid kaam de opbringst dêrmei út op $231,5 miljoen. Ofset tsjin it budget fan $55 miljoen betsjut dat in winst fan $176,5 miljoen, hoewol't dêr de marketingkosten noch wol ôf moatte. Dêrmei wie American Pie 3: The Wedding in grut kommersjeel súkses, hoewol't it de minst opbringende fan alle bioskoopfilms út 'e American Pie-searje wie.
Prizen
American Pie 3: The Wedding wûn yn 2004 in MTV Movie Award foar bêste dûnssêne (Seann William Scott yn 'e gaybar) en twa Teen Choice Awards, foar favorite filmsmjunt (Stifler) en favorite film dy't dyn âlden net woene datst seachst. De film waard dêrnjonken noch nominearre foar seis oare Teen Choice Awards.
Amerikaanske Akademy fan Keunsten en Letteren
De Amerikaanske Akademy fan Keunsten en Letteren (American Academy of Arts and Letters, AAAL) is in Amerikaansk genoatskip dat himsels ta doel steld hat om 'e Amerikaanske literatuer, muzyk en keunst oan te fiterjen. De organisaasje waard yn 1904 oprjochte troch leden fan it Nasjonaal Ynstitút foar Keunsten en Letteren (National Institute of Arts and Letters), wêrmei't er yn 1976 fúzjearre ûnder de namme fan Amerikaanske Akademy en Ynstitút fan Keunsten en Letteren (American Academy and Institute of Arts and Letters). Yn 1992 waard de hjoeddeiske namme oannommen.
De AAAL is fêstige yn 'e Washington Heights-buert fan 'e Newyorkske wyk Manhattan, en is eigner fan ferskate keunstgaleryen dy't tagonklik binne foar it publyk. De organisaasje stiet lykwols fral bekend om it grutte tal prizen dat útrikt wurdt.
List fan planetoïden 93401-93500
Dit is in list fan planetoïden 93401-93500.
Sefanja (bibelboek)
Sefanja, yn it oarspronklike Hebriuwsk: צפניה, Ẓěfanyāh, is in tekst út sawol de joadske as de kristlike Bibel. Yn 'e joadske Tenach makket it ûnderdiel út fan it boek תרי עשר, Ṯrei Asar, dat "De Tolve" betsjut (t.w. de tolve lytse profeten, dy't yn 'e joadske Bibel gearboske binne ta ien inkeld boek), it 13de fan 24, dat dan wer ûnder de Neḇi'im Aḥaronim (de "Lettere Profeten") falt. Yn it Alde Testamint fan 'e kristlike Bibel foarmet Sefanja in bibelboek op himsels, it 36ste fan 39 (neffens de Nije Fryske Bibeloersetting fan 1978), dat yn 'e offisjeuze ûnderferdieling fan 'e bibelboeken ta de Lytse Profeten heart (dy't sa neamd wurde om't dy teksten frij koart binne yn ferhâlding ta de saneamde Grutte Profeten). De earste folsleine Fryske oersetting fan Sefanja stie yn 'e fertaling fan it Alde Testamint, fan dû. Geart Aeilco Wumkes en Eeltsje Boates Folkertsma, dy't yn 1943 útkaam.
Skriuwer en Oarsprong
It boek Sefanja hjit de profesijen te befetsjen fan in joadske profeet dy't him Sefanja neamt. Oer dy profeet is fierders neat bekend, mar it opskrift (Sef. 1:1) fertelt dat it giet om "de soan fan Kûsjy, de soan fan Gedalja, de soan fan Amarja, de soan fan Hizkía", dy't libbe yn 'e tiid fan kening Josjía fan Juda. Dat der fjouwer generaasjes opneamd wurde, hat nei gedachten te krijen mei de profeet syn heit, Kûsjy, in namme dy't "Etiopiër" betsjut; hy woe wierskynlik syn Joadsk komôf oantoane (en beweart dêrby foar 't neist fan keninklik komôf te wêzen, want ôf te stamjen fan 'e Judeeske kening Hizkía).
Wat de eigentlike tekst oangiet, dêrfan leauwe frijwat bibelwittenskippers dat dy grutdiels út it postmonargyske tiidrek (nei 586 f.Kr.) datearret, miskien wol pas fan om it jier 200 f.Kr. hinne, en dus net skreaun wêze kin ûnder it regear fan Josjía (reg. 641-609 f.Kr.). Fjouwer mooglikheden om dizze tsjinstridichheid te ferklearjen binne: a) dat de bibelwittenskip mis is en dat in persoan, mooglik de profeet Sefanja, de wurden út it boek Sefanja wol deeglik profetearre hat ûnder it regear fan kening Josjía; b) dat in skriuwer út it postmonargyske tiidrek de namme fan 'e monargyske profeet Sefanja oannommen hat om syn eigen boadskip oannimliker te meitsjen; c) dat yn algemiene sin it boadskip fan 'e josjianyske profeet Sefanja ferkundige wurdt troch de wei fan in boek dat yn it postmonargyske tiidrek skreaun is; of d) dat de namme fan 'e profeet Sefanja, itsij ûnder it regear fan kening Josjía, itsij yn it postmonargyske tiidrek, foar retoaryske doelen as sprekbuis brûkt is. Om't foar de earste beide mooglikheden alhiel gjin bewiis is, binne de lêste beide it wierskynlikst.
Ynhâld
It boek Sefanja kin opdield wurde yn fjouwer stikken. It set útein (Sef. 1:2-2:3) mei in profesije tsjin Jeruzalim en it keninkryk Juda, wêryn't it oardiel fan God oer stêd en lân oankundige wurdt. Dan (Sef. 2:4-15) folget in oankundiging fan itselde soarte, fan it godsoardiel oer de oanbuorjende folken: de Filistinen, de Moäbiten, de Ammoniten, de Assyriërs en, frjemd genôch, de Etiopiërs (de Nije Fryske Bibeloersetting jout hjirby as taljochting: "dy hienen yn dy tiid de macht yn Egypte"; yn dat gefal sille grif de Nubiërs bedoeld wêze). It trêde part fan Sefanja (Sef. 3:1-8) is in nij orakel fan it ûnk en wee dat oer Jeruzalim komme sil, en de profeet beslút (Sef. 3:9-20) mei in optein ûnthjit dat der nei Gods bestraffing bettere tiden komme sille foar de Joaden.
It sintrale tema fan Sefanja, dat de nochal útinoar rinnende dielen mei-inoar ferbynt, is de "dei fan 'e Heare", dy't ek weromkomt by oare joadske profeten, lykas Jesaja, Amos en Joël. It is de tiid wêrop't God einlings en te'n lêsten syn nocht hawwe sil fan 'e ferkeardens dêr't de Joaden har ta ferliede litten hawwe. Dan sil er rjochtdei hâlde oer sawol syn eigen folk as de oare folken, en syn bestraffings sille net myld wêze. Mar men kin dernei útsjen dat der neitiid in bettere tiid oanbrekke sil.
Fryske oersetting
Yn 1919 joech dû. Geart Aeilco Wumkes, yn syn Ut 'e Heilige Dobbe, û.m. in oersettingsfragmint fan eigen hân fan Sef. 3:14-19 út. De earste folsleine útjefte fan Sefanja stie yn it Alde Testamint fan Wumkes en Eeltsje Boates Folkertsma, dêr't dy yn 1943 de earste Fryske bibeloersetting mei foltôgen. Om't sawol teologen as taalkundigen beswieren tsjin 'e fertaling Wumkes-Folkertsma hiene, waard fan 1966 ôf wurke oan in nije bibeloersetting, dy't yn 1978 útkaam as de Nije Fryske Bibeloersetting (mei stipe fan 'e provinsje Fryslân, it Nederlands Bijbelgenootschap te Haarlim en de Katholieke Bijbelstichting te Bokstel). Dat is de fertaling dy't noch altiten yn gebrûk is, yn 'e foarm fan 'e trêde, ferbettere druk fan 1995. De oersetting fan Sefanja waard dêrby dien troch dû. Bernard Smilde, dy't op taalkundich mêd ûnderstipe waard troch frisikus M.J. de Haan.
Despicable Me (franchise)
Despicable Me is in Amerikaanske mediafranchise fan tige súksesfolle kompjûteranimearre tekenfilms fan 'e filmstudio's Illumination en Universal Pictures nei in idee fan Sergio Pablos. De rige sette yn 2010 útein mei de film Despicable Me, oer Gru, in supersmjunt dy't de moanne stelle wol. Letter wurdt er heit fan trije jonge famkes, trout er en giet er oan it wurk as geheim agint. In wichtich en fermaaklik ûnderdiel fan 'e films wurdt foarme troch Gru syn leger fan lytse, gielkleurige trewantsjes (minions), dy't allegear fleurige psychopaten binne. Anno 2022 bestiet de filmsearje út fiif dielen mei in sechsde yn preproduksje. Dêrnjonken binne der yn it ramt fan 'e franchise in stikmannich koarte films ferskynd (fral oer de trewantsjes), in websearje, in tillefyzjespecial en ferskate boeken, fideospultsjes en soundtrackalbums.
Despicable Me
Yn Despicable Me sit it supersmjunt Gru (Steve Carell) net mei. Hy hat de lêste tiid gjin grutte slaggen mear slein, jongere supersmjunten stribje him foarby en hy kin gjin liening mear besette by de Bank fan it Kwea. Om himsels wer op 'e kaart te setten, beslút er de moanne te stellen, in plan wêrfoar't er de stipe hat fan syn assistint op jierren dr. Nefario (Russell Brand) en syn leger fan lytse gielhûdige trewantsjes (minions). As er lykwols yn in fete behelle rekket mei de frisse jonge supersmjunt Vector (Jason Segel), is Gru de help nedich fan 'e trije jonge weesfamkes Margo (Miranda Cosgrove), Edith (Dana Gaier) en Agnes (Elsie Fisher) om syn doel te berikken. Dêrta adoptearret er de famkes, mei de bedoeling om harren wer ôf te tankjen as er gjin ferlet mear fan harren hat. As it safier is, falt him dat lykwols noch knap ôf.
Despicable Me waard regissearre troch Pierre Coffin en Chris Renaud nei in senario fan Cinco Paul en Ken Daurio. De film gie op 9 july 2010 yn premiêre, en brocht $543,1 miljoen op tsjin in budget fan $69 miljoen. Despicable Me waard nominearre foar de Golden Globe foar Bêste Lange Animaasjefilm.
Despicable Me 2
Yn Despicable Me 2 hat Gru (Steve Carell) syn libben bettere en is er in tawijde heit wurden foar Margo (Miranda Cosgrove), Edith (Dana Gaier) en Agnes (Elsie Fisher). Troch spesjaal aginte Lucy Wilde (Kristen Wiig), fan 'e Anty-Smjunteliga, wurdt er behelle yn it ûndersyk nei it stellen fan in Russysk laboratoarium dêr't in tige gefaarlike stof ûntwikkele waard. Dat is it PX-41-searum, dat elts libben organisme feroarje kin yn in bloedtoarstich meunster. Gru hat fuortendaliks Eduardo Pérez (Benjamin Bratt) op it each, in Latino-restauranthâlder dy't er weromken as de eardere supersmjunt El Macho. As it bewiis yn in oare rjochting wiist, wurdt Gru net leaud. Mar om't Pérez syn soan Antonio (Moisés Arias) blyk jout fan romantyske belangstelling foar Margo, kin er ek net objektyf nei de saak sjen.
Despicable Me 2 waard wer regissearre troch Pierre Coffin en Chris Renaud nei in senario fan Cinco Paul en Ken Daurio. De film gie op 5 juny 2013 yn premiêre, en brocht $970,8 miljoen op tsjin in budget fan $76 miljoen. Despicable Me 2 waard nominearre foar sawol de Oscar foar Bêste Lange Animaasjefilm as de Golden Globe foar Bêste Lange Animaasjefilm.
Despicable Me 3
Yn Despicable Me 3 moatte Gru (Steve Carell) en Lucy (Kristen Wiig), no man-en-wiif, foar de Anty-Smjunteliga de wrokjende eardere tillefyzjestjer Balthazar Bratt (Trey Parker) tsjinhâlde, dy't mei in reuseftige robot Hollywood ferwoastgje en dêrnei de wrâld oerhearskje wol. As se net daliks súkses hawwe, wurde se ûntslein. Underwilens kriget Gru gedoente mei syn twillingbroer Dru, mei wa't er al sûnt harren bernetiid gjin kontakt mear hân hat. Dru wol dat Gru him leart hoe't er in supersmjunt wurde kin, mar Gru hat dat libben efter him litten en wol dêr neat fan witte. Underwilens is Bratt noch altyd wisberet om syn plannen ta útfier te bringen.
Despicable Me 3 waard regissearre troch Pierre Coffin en Kyle Balda nei in senario fan Cinco Paul en Ken Daurio. De film gie op 30 juny 2017 yn premiêre, en brocht $1.034,8 miljoen op tsjin in budget fan $80 miljoen.
Minions
Minions is in spin-off-film fan 'e Despicable Me-rige, dy't oer de trewantsjes (minions) fan Gru giet. It is ek in prequel, dy't útleit wêr't de trewantsjes wei komme. Nei't it skynt, hawwe se altyd al bestien, sûnt se har yn 'e fiere prehistoarje út iensellige organismen ûntjoegen. Harren libbensdoel is om 'e boasaardichste masters te tsjinjen dy't se mar fine kinne, mar it probleem is dat se troch har eigen knoffeligens hiderkear harren master by fersin deadogge. Yn 1968 sykje se wer nei in nije master en jouwe se har by Scarlet Overkill (Sandra Bullock), wrâlds earste froulike supersmjunt. Dyselde wol de kroan fan it Feriene Keninkryk stelle, mar de knoffelige trewantsjes jeie de hiele boel yn it hûndert, mei as gefolch dat ien fan harren by fersin de Britske kening wurdt.
Minions waard regissearre troch Pierre Coffin en Kyle Balda nei in senario fan Brian Lynch. De film gie op 11 juny 2015 yn premiêre, en brocht $1.159,4 miljoen op tsjin in budget fan $74 miljoen.
Minions: The Rise of Gru
Minions: The Rise of Gru slút oan by de foargeande film Minions, wêryn't de trewantsjes op it lêst in jonge Gru (Steve Carell) metten. Yn 'e film wurdt de opkomst fan Gru as supersmjunt beskreaun, wêrby't er op in stuit troch de trewantsjes oannommen wurdt foar harren nije master. De ein fan Minions: The Rise of Gru slút wer oan by de earste Despicable Me-film. Minions: The Rise of Gru waard regissearre troch Kyle Balda nei in senario fan Brian Lynch. De film giet op 1 july 2022 yn 'e Feriene Steaten yn premiêre.
Home Makeover
De koarte film Home Makeover folget op 'e foarfallen yn 'e earste Despicable Me-film. De trewantsjes helpe Gru syn oannommen dochters Margo, Edith en Agnes by it renovearjen fan 'e wente fan Gru. It doel is om foar te kommen dat in besykjende sosjaal wurkster it hûs as ûngaadlik foar de famkes beoardielje sil. Dat soe betsjutte dat se werom moatte nei it aaklike weeshûs fan juffer Hattie, dêr't se earder ûnderbrocht wiene. Home Makeover waard yn 2010 útbrocht as bonusfilmke op 'e dvd en blu-ray fan Despicable Me.
Orientation Day
Yn 'e koarte film Orientation Day krije trije nije trewantsjes de taak om in bom te ferfieren. Dat blykt dreger te wêzen as se tochten, fral om't se al rillegau deilis reitsje mei in pear oare trewantsjes, dy't sels in reuseftige bom op 'e noed hawwe. Orientation Day waard yn 2010 útbrocht as bonusfilmke op 'e dvd en blu-ray fan Despicable Me.
Banana
Yn 'e koarte film Banana reitsje twa fan Gru syn trewantsjes slaande deilis om in banaan. Dêrby slope se de ûndergrûnske basis fan harren master. Banana waard yn 2010 útbrocht as bonusfilmke op 'e dvd en blu-ray fan Despicable Me.
Puppy
Yn 'e koarte film Puppy beächtet ien fan 'e trewantsjes Gru syn buorlju wylst se harren hûn útlitte. Dat jout him it idee om sels in hûn te sykjen, sadat er dy útlitte kin. Nei ferskate falske starts fynt er úteinlik in UFO, dy't foar him de rol fan in jonghûntsje oannimt. Dat leveret harren hiel wat wille op, mar ek hiel wat skea oan 'e wente fan Gru. Dyselde set harren dêrom úteinlik allebeide út 'e hûs. As it trewantsje foar it ferstân kriget dat syn 'húsdier' ûnwennich is nei syn thús, stjoert er in e-mail nei de planeet dêr't de UFO wei komt, sadat it ding nei hûs weromkeare kin. Puppy waard yn 2013 útbrocht as bonusfilmke op 'e dvd en blu-ray fan Despicable Me 2.
Panic in the Mailroom
Yn 'e koarte film Panic in the Mailroom wurkje twa trewantsjes yn 'e postkeamer fan Gru syn ûndergrûnske basis. As in pakje, dat it heal útwurke PX-41-searum befettet (sjoch: Despicable Me 2), fêst komt te sitten yn it ôfleversysteem, rekket ien fan 'e beide trewantsjes mei it searum besmet. Om't it hast útwurke is, bliuwt er hinne en wer oan it feroarjen fan in bloedtoarstich meunster nei himsels en oarsom. Dit ta grutte hilariteit fan it oare trewantsje. Uteinlik wit er it by fersin ynnommen searum út te spuien, mar it rekket guon jongkatsjes, dy't op har beurt yn bloedtoarstige meunsters feroarje. Panic in the Mailroom waard yn 2013 útbrocht as bonusfilmke op 'e dvd en blu-ray fan Despicable Me 2.
Training Wheels
Yn 'e koarte film Training Wheels is Agnes, it jongste dochterke fan Gru, ûntefreden oer har fytske nei't se der ôf fallen is wylst se besocht om mei har âldere susters Edith en Margo in iiskowein yn te heljen. De trewantsjes biede oan om it fytske oan te passen, mei foarsisber healwize gefolgen. Training Wheels waard yn 2013 útbrocht as bonusfilmke op 'e dvd en blu-ray fan Despicable Me 2.
Binky Nelson Unpacified
Yn 'e koarte film Binky Nelson Unpacified fiert de famylje Nelson (dy't de trewantsjes yn 'e lange film Minions in lift jouwe fan New York nei Orlando) in ynbraak yn in museum út. De lytse Binky Nelson ferliest dêrby syn poppesûger. Syn âldelju fertelle him neitiid dat er no in grutte jonge is en dat er wol sûnder kin, mar dêr nimt Binky gjin genoegen mei. Dat nachts slûpt er op 'e nij it museum yn om syn poppesûger op te heljen. Dêrby wurdt er trappearre, mar hy is de nachtwachter te fluch ôf. As syn âlden letter by him om 'e hoeke fan 'e doar sjogge, liket er rêstich te sliepen, mar sadree't de doar wer ticht giet, hellet er syn poppesûger foar it ljocht en de unifoarmpet fan 'e nachtwachter deropta. Binky Nelson Unpacified waard yn 2015 útbrocht as bonusfilmke op 'e dvd en blu-ray fan Minions.
Competition
Yn 'e koarte film Competion daagje twa trewantsjes inoar út ta it ûndergean fan withoefolle oanfallen. Op 't langelêst bedarje se dêrby op 'e rinnende bân fan it laboratoarium. Competion waard yn 2015 útbrocht as bonusfilmke op 'e dvd en blu-ray fan Minions.
Cro Minion
Yn 'e koarte film Cro Minion passe twa trewantsjes yn 'e prehistoarje op 'e poppe fan harren baas, in hoalebewenner, as dyselde op jacht giet. Dat is in stik dreger wurk as dat de trewantsjes tocht hiene. Cro Minion (de titel is in wurdboarterij op minion, "trewantsje", en Cro Magnon) waard yn 2015 útbrocht as bonusfilmke op 'e dvd en blu-ray fan Minions.
Mower Minions
Yn 'e koarte film Mower Minions besykje de trewantsje oan bûsjild te kommen troch gers te meanen by it pleatslike rêsthûs. Dat einiget fansels wer yn in grutte gaos, mar it docht bliken dat se de âlden fan dagen mei har nuvere kluchten sa fermakke hawwe, dat se genôch bûsjild fertsjinje om 'e blender te keapjen dy't se yn in reklamespotsje sjoen hiene. Yn 'e winkel sjogge se lykwols reklame foar in ferbettere, mar ek djoerdere, ferzje fan it apparaat, dat se geane werom nei it rêsthûs om bûsjild by te fertsjinjen. Mower Minions waard yn 2016 útbrocht as bonusfilmke op 'e dvd en blu-ray fan The Secret Life of Pets.
The Secret Life of Kyle
Yn 'e koarte film The Secret Life of Kyle wurdt Gru syn hûsdier Kyle folge, dat almeast trochgiet foar in hiemhûn, mar eins wat oars is. As Gru, syn húshâlding en de trewantsjes der net binne, blykt Kyle in libben te lieden dêr't sy net de minste aan fan hawwe. The Secret Life of Kyle (in ferwizing nei in oare produksje fan filmstudio Illumination, The Secret Life of Pets) waard yn 2017 útbrocht as bonusfilmke op 'e dvd en blu-ray fan Despicable Me 3.
Yellow is the New Black
De koarte film Yellow is the New Black spilet foar de ein fan 'e lange film Despicable Me 3, dêr't alle trewantsjes út 'e finzenis útbrekke yn in massale ûntsnapping. Foartiid hiene nammentlik inkelen fan harren al in priuwke fan 'e frijheid hân doe't se mei de help fan in stikmannich minsklike finzenen tydlik op frije fuotten kamen. Yellow is the New Black waard yn 2018 útbrocht as foarfilm yn 'e bioskoop by fertoanings fan 'e lange film The Grinch.
Minion Scouts
Yn 'e koarte film Minion Scouts reitsje in stikmannich trewantsjes djip ûnder de yndruk fan Gru syn dochters, dy't op 'e paadfinerij sitte. Dat set de trewantsjes oan om sels ek paadfiners te wurden, mei de gebrûklike gaos en rebûlje ta gefolch. Minion Scouts waard yn 2019 útbrocht as bonusfilmke op 'e dvd en blu-ray fan The Secret Life of Pets 2.
Minions Holiday Special
De Minions Holiday Special wie in kompilaasje fan koarte films yn it ramt fan 'e Despicable Me-franchise. Dy waard as tillefyzjespecial yn it ramt fan 'e kryst op 27 novimber 2020 útstjoerd troch it Amerikaanske tillefyzjenetwurk NBC. It programma bestiet út 'e koarte films Santa's Little Helpers, Training Wheels, Puppy en Minion Scouts, oaninoar praat troch aktrise Miranda Cosgrove (dy't yn 'e franchise it personaazje fan Margo ynsprekt). Tuskentroch binne ek hiele koarte stikjes te sjen mei personaazjes út twa oare mediafranchises fan tekenfilmstudio Illumination, te witten: The Secret Life of Pets en Sing.
Saturday Morning Minions
Saturday Morning Minions is in websearje oer de nuvere eksploaten fan 'e trewantsjes, dy't ferspraat wurdt fia de sosjale media Instagram en Facebook. Fan 9 juny 2021 ôf waard eltse sneontemoarn in nije ôflevering útbrocht. Oars as de films (dy't yn 3D makke binne) is dizze searje animearre yn 2D-styl. It is de bedoeling dat Saturday Morning Minions úteinlik 40 ôfleverings telle sil.
Boeken
Yn it ramt fan 'e Despicable Me-franchise is by útjouwerij Little, Brown Books for Young Readers in rige berneboeken ferskynd: De beide boeken mei as ûndertitel The Junior Novel binne bedoeld foar bern fan acht oant tolve jier. De oare boeken binne bedoeld foar jongere bern. Fierders hawwe senarioskriuwers Cinco Paul en Ken Daurio ek it sokpoppeboekje Sleepy Kittens (dat Gru yn 'e earste film foarlêst oan 'e trije weesfamkes) echt publisearre, mei yllustraasjes troch Eric Guillon.
Fideospultsjes
Yn it ramt fan 'e Despicable Me-franchise binne de folgjende fideospultsjes ferskynd:
Habakuk (bibelboek)
It boek Habakuk omfettet de profesijen dy't taskreaun wurde oan 'e profeet Habakuk, oer wa't frijwol neat mei wissichheid te sizzen is, mei't er fierders inkeld yn it ferhaal Bel en de Draak, in taheakke op it boek Daniël, neamd wurdt. Neffens de joadske tradysje is hy deselde as de soan fan 'e Sjûnnemityske frou, dy't yn 2 Keningen 4:16 troch de profeet Eliza wer ta libben brocht wurdt. Mar op grûn fan 'e tekst fan it boek Habakuk, dêr't de opkomst fan it Nijbabyloanyske Ryk yn beskreaun wurdt (Hab. 1:6-11), kin fêststeld wurde dat de skriuwer dêrfan, oft dat no Habakuk wie of net, yn elts gefal folle letter libbe, yn 'e midden of de lêste helte fan 'e sânde iuw f.Kr. De âldst oerlevere ferzje fan it boek Habakuk heart ta de Deade-Seerôlen en wie dêr tafoege oan it apokrife Kommentaar op Habakuk. De earste folsleine Fryske oersetting fan Habakuk stie yn 'e fertaling fan it Alde Testamint, fan dû. Geart Aeilco Wumkes en Eeltsje Boates Folkertsma, dy't yn 1943 útkaam.
Ynhâld
It boek Habakuk bestiet út trije dielen dy't net alhiel gearfalle mei de trije haadstikken. It earste diel (Hab. 1-2:6a) is in dialooch tusken de profeet en God, wêrby't de profeet him beklaget oer de bedriging dy't it Galdeeske Ryk foar de Joaden ynhâldt, wylst God antwurdet dat elk syn lean krije sil, dus de Galdeeërs ek. It twadde diel (Hab. 2:6b-20) is in profesije fan it ûnheil dat oer it Galdeeske Ryk komme sil. En it trêde diel (Hab. 3) is in psalm yn 'e foarm fan in lofliet op God, dat dêrop troch Habakuk útsprutsen wurdt.
It sintrale boadskip fan Habakuk, "de rjochtfeardige hâldt it libben troch syn trou" (Hab. 2:4) spilet in wichtige rol yn it kristlike gedachtguod. Dat idee komt werom yn it Brief oan de Romeinen (Rom. 1:17), it Brief oan de Galatiërs (Gal. 3:11) en it Brief oan de Hebreeërs (Hebr. 10:38) as it begjinpunt fan it leauwe.